Document ID: 31995L0009

Direktiva Komisije 95/9/ES
z dne 7. aprila 1995
o spremembi Direktive 94/39/ES o določitvi seznama predvidene uporabe živalske krme za posebne prehranske namene
(Besedilo velja za EGP)
KOMISIJA EVROPSKIH SKUPNOSTI JE,
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 93/74/EGS z dne 13. septembra 1993 o krmi, namenjeni za posebne prehranske namene [1], in zlasti člena 6(c) Direktive,
ker člen 6(c) Direktive 93/74/EGS predpisuje, da se ukrepi, sprejeti v skladu s členom 6(a) lahko prilagodijo razvoju znanstvenega in tehničnega znanja; ker je te ukrepe sprejela Direktiva Komisije 94/39/ES [2];
ker določeni prehranski nameni sprva niso mogli biti vključeni v seznam predvidenih uporab živalske krme za posebne prehranske namene, ker takrat Skupnost še ni imela metod za izračunavanje energetske vrednosti hrane za hišne živali;
ker je Skupnost zdaj sprejela metodo za izračunavanje energetske vrednosti in se navedeni prehranski nameni torej lahko vključijo v seznam;
ker je poleg tega treba seznam posebnih prehranskih namenov, sprejetih za kopitarje, prilagoditi in dopolniti na osnovi razpoložljivih podatkov;
ker so ukrepi, predpisani v tej direktivi, v skladu z mnenjem Stalnega odbora za krmo,
SPREJELA NASLEDNJO DIREKTIVO:
Člen 1
Priloga k Direktivi 94/39/EGS se spremeni v skladu s Prilogo k tej direktivi.
Člen 2
1. Države članice sprejmejo zakone in druge predpise, ki so potrebni za uskladitev s to direktivo, najkasneje do 30. junija 1995. O tem takoj obvestijo Komisijo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja sprejmejo države članice.
2. Države članice sporočijo Komisiji besedila temeljnih določb nacionalne zakonodaje, sprejete na področju, ki ga ureja ta direktiva.
Člen 3
Ta direktiva začne veljati tretji dan po objavi v Uradnem listu Evropskih skupnosti.
Člen 4
Ta direktiva je naslovljena na države članice.
V Bruslju, 7. aprila 1995

Labels: 3
17
6